CELEX: 31987R2046
Language: el
Date: 1987-07-10 00:00:00
Title: Κανονισμός (ΕΟΚ) αριθ. 2046/87 της Επιτροπής της 10ης Ιουλίου 1987 για τροποποίηση του κανονισμού (ΕΟΚ) αριθ. 1948/85 σχετικά με τις λεπτομέρειες εφαρμογής για τη μεταφορά αποκορυφωμένου γάλακτος σε σκόνη στον ελληνικό οργανισμό παρέμβασης από τους οργανισμούς παράμβασης των άλλων κρατών μελών

Avis juridique important

|

31987R2046

Κανονισμός (ΕΟΚ) αριθ. 2046/87 της Επιτροπής της 10ης Ιουλίου 1987 για τροποποίηση του κανονισμού (ΕΟΚ) αριθ. 1948/85 σχετικά με τις λεπτομέρειες εφαρμογής για τη μεταφορά αποκορυφωμένου γάλακτος σε σκόνη στον ελληνικό οργανισμό παρέμβασης από τους οργανισμούς παράμβασης των άλλων κρατών μελών  

Επίσημη Εφημερίδα αριθ. L 192 της 11/07/1987 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 2046/87 ΤΗΣ ΕΠΙΤΡΟΠΗΣ  της 10ης Ιουλίου 1987  για τροποποίηση του κανονισμού (ΕΟΚ) αριθ. 1948/85 σχετικά με τις λεπτομέρειες εφαρμογής για τη μεταφορά αποκορυφωμένου γάλακτος σε σκόνη στον ελληνικό οργανισμό παρέμβασης από τους οργανισμούς παράμβασης των άλλων κρατών μελών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2), και ιδίως το άρθρο 7 παράγραφος 5,  Εκτιμώντας:  ότι το άρθρο 1 παράγραφος 2 του κανονισμού (ΕΟΚ) αριθ. 1322/85 του Συμβουλίου της 23ης Μαΐου 1985 για τη μεταφορά αποκορυφωμένου γάλακτος σε σκόνη στον ελληνικό οργανισμό παρέμβασης από τους οργανισμούς παρέμβασης άλλων κρατών μελών (3), όπως τροποποιήθηκε από τον κανονισμό (ΕΟΚ) αριθ. 1247/87 (4), προβλέπει ότι η σκόνη πρέπει να πωληθεί για τη διατροφή των ζώων στην Ελλάδα·  ότι το άρθρο 4 του κανονισμού (ΕΟΚ) αριθ. 1948/85 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 1545/87 (6), προβλέπει τη σύσταση εγγύησης που εξασφαλίζει τη χρησιμοποίηση του αποκορυφωμένου γάλακτος σε σκόνη στην ελληνική επικράτεια, στα πλαίσια των πωλήσεων βάσει του κανονισμού (ΕΟΚ) αριθ. 2213/76 της Επιτροπής (7)· ότι παράλληλη διάταξη στα πλαίσια των πωλήσεων βάσει των κανονισμών της Επιτροπής (ΕΟΚ) αριθ. 368/77 (8) και (ΕΟΚ) αριθ. 443/77 (9) δεν προβλέπεται επί του παρόντος· ότι θα πρέπει να προστεθεί μια τέτοια διάταξη·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4 του κανονισμού (ΕΟΚ) αριθ. 1948/85, το ακόλουθο εδάφιο παρεμβάλλεται μετά το δεύτερο εδάφιο:  «Στα πλαίσια του παρόντος κανονισμού, η εγγύηση μεταποίησης που προβλεπεται στο άρθρο 11 παράγραφος 2 του κανονισμού (ΕΟΚ) αριθ. 368/77 και στο άρθρο 5 παράγραφος 2 στοιχείο β) του κανονισμού (ΕΟΚ) αριθ. 443/77 προορίζεται να εξασφαλίσει την εκτέλεση των πρωτογενών απαιτήσεων όσον αφορά:  - τη χρησιμοποίηση του αποκορυφομένου γάλακτος σε σκόνη στην ελληνική επικράτεια και  - την τήρηση των υποχρεώσεων που αναφέρονται στο άρθρο 6 του κανονισμού (ΕΟΚ) αριθ. 368/77 και στο άρθρο 3 του κανονισμού (ΕΟΚ) αριθ. 443/77.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 78 της 20. 3. 1987, σ. 1.  (3) ΕΕ αριθ. L 137 της 27. 5. 1985, σ. 44.  (4) ΕΕ αριθ. L 118 της 6. 5. 1987, σ. 2.  (5) ΕΕ αριθ. L 183 της 16. 7. 1985, σ. 6.  (6) ΕΕ αριθ. L 144 της 4. 6. 1987, σ. 9.  (7) ΕΕ αριθ. L 249 της 11. 9. 1976, σ. 6.  (8) ΕΕ αριθ. L 52 της 24. 2. 1977, σ. 19.  (9) ΕΕ αριθ. L 58 της 3. 3. 1977, σ. 16.